Cartierele vechi din București ascund adevărate opere arhitectonice. De la o celebră vilă în formă de pian și până la blocul din inima Capitalei în formă de vapor, toate se regăsesc într-unul din cartierele vechi ale Bucureștiului.
În perioada interbelică a Bucureștiului, mari arhitecți ai vremii, atât români, cât și cei veniți din Austria, Franța sau din alte state europene, și-au lăsat amprenta aici. Unul din cartierele care mai păstrează și azi aerul acelor vremuri este și cartierul Cotroceni, unde se regăsesc și azi operele arhitectonice construite în perioada interbelică.
Dacă nu știai, aici vei găsi o celebră vilă construită după forma unui pian, și care datează din 1926, de altfel una din primele case construite aici. Tot în cartierul Cotroceni, dacă nu știai, se regăsește și azi blocul din inima Capitalei în formă de vapor.
Construit în stilul Art Deco, partea de terase a acestui edificiu bizar din București sunt imaginate sub forma unor punți de vapor. Conform datelor, blocul avea să fie construit la începutul anilor 40, și este format din parter plus trei nivele. Dacă vrei să vizitezi zona, mai trebuie menționat că acest bloc se află la intersecția străzilor Dr. Victor Babeș și Dr. Frederic Joliot-Curie.
Pe lângă celebrul Palat Cotroceni, reședința Regelui Carol, după anul 1895, și celebra Grădinză Botanică, în acest cartier al Bucureştiului, încă din primii ani ai secolului al XX-lea, oamenii cu stare aveau să-și construiască vile somptuoase, cu câte două nivele, mare parte dintre aceste case având arhitectura influențată de moda vremii aduse de la Paris sau Viena.
Un aspect aparte al acestei zone cu imagini ce par din cu totul alt loc este lipsa celebrelor blocuri construite după anii 50 de comuniști. Astfel că s-a reușit să se păstreze acea arhitectură boemă a începutului de secol, supraviețuind întregii perioade comuniste fără a fi modificat.
Majoritatea străzilor sunt relativ mici și întortocheate, ca un adevărat labirit, plin de verdeață și de liniște, iar peste tot tronează vile vechi a căror arhitectură se păstrează și astăzi.
Palatul Cotroceni, astăzi reședința de lucru a Președintelui, Palatul Cotroceni, dar întro aripă nouă, construită în 1986, avea să fie ridicat la cererea Regelui Carol I, între anii 1893 și 1895, ulterior devenind una din cele mai spectaculoase construcții în stil franțuzesc și, bineînțeles, reședința regală.
Palatul se întinde și azi pe o suprafață de peste 19 hectare de teren, iar clădirea principală își păstrează și azi arhitectura acelui început de secol.
După venirea comuniștilor la putere, Palatul Regal va deveni Palatul Pionerilor, iar după devastatorul cutremur din 1977, Ceaușescu ordona construirea unei a doua aripi a palatului, după ce acesta se prăbușea.
Construcția cerută de dictator avea să fie inaugurată odată cu sosirea Reginei Elisabeta a II -a a Marii Britanii la București. După 1990, autoritățile statului luau decizia ca partea veche, istorică a Palatului Cotroceni să devină muzeu, incluzând aici și sala tronului.
Vizitele sunt stabilite în urma unor programări, iar tururile ghidate costă undeva în jurul a 25 de lei pentru cel de 60 de minute, și 35 de lei pentru un tur complet de 100 de minute.
Dacă despre Palatul Regal se știu mai multe lucruri, tot în acest cartier interbelic al Bucureștlor mai poți vizita, spre exemplu, Biserica Sfântul Elefterie Vechi, ridicată la începutul anilor 1740, precum și Biserica Sfântul Elefterie Nou, edificu consturit în 1930.
Tot aici tronează pe bulevardul principal Universitatea Națională de Apărare „Carol I”, construită de comuniști în 1957, arhitectul acestui edificiu fiind arhitectul Diuliu Marcu.
Tot aici, exact pe strada Dr. Grigore Romniceanu vei descoperi un loc aparte, cunoscut sub numele de „Scările Fericirii”, fiind vorba de trepte colorate în roșu, galben, verde și nunațe de albastru.